Diari Oficial de la Generalitat Valenciana


Sumari del DOGV 4365, del 25-10-2002 (2002/11670)

Informació pública de l'alternativa tècnica de programa d'actuació integrada de la unitat d'execució única del pla parcial del sector Cantalobos Sur de Nules.
--------------------------------------------------------------------------------------------------------------------------------------------------------------

### Dades del document

Número de DOGV
:   4365

Data del DOGV
:   25-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11983


Organisme emissor
:   Gestora Urbanistica L'Estany, SL

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució única del pla parcial del sector Cantalobos Sur de Nules. [2002/S11334]
  
La mercantil Gestora Urbanística L'Estany, SL ha formulat a l'empara del que establixen els articles 44, 48, 52 i 43.2 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, alternativa tècnica de programa d'actuació integrada, acompanyada de pla parcial, per al desenvolupament de la unitat d'execució única delimitada en el pla parcial sector Cantalobos Sur de Nules (Castelló).
  
D'acord amb el que establix en l'article 48 de la Llei citada es fa constar que l'alternativa tècnica i els projectes complementaris presentats comprén els següents documents: memòria del programa, pla parcial sector Cantalobos Sur, modificació puntual de l'homologació del sector, estudi d'impacte ambiental (documentació refosa) i avantprojecte d'urbanització.
  
L'objecte de la iniciativa és l'ordenació detallada, programació i completa urbanització de l'àmbit de la unitat d'execució única delimitada en el pla parcial sector Cantalobos Sur de Nules que abraça una superfície de 33.870,90 metres quadrats.
  
La notaria en la qual estan protocol·litzats els documents és la de Fernando Márquez Lerga, notari de l'Il·lustre Col·legi de València, amb residència a Nules (Castelló), i amb domicili en el carrer Santa Teresa, núm. 3, 12605 Nules (Castelló).
  
L'exemplar depositat a l'Ajuntament de Nules fou presentat en data 30 de setembre de 2002, registre d'entrada número 5.052, i s'identifica com a programa d'actuació integrada de la unitat d'execució única del pla parcial del sector Cantalobos Sur de Nules.
  
En aplicació del que establix en l'article 48.1.C) en relació amb l'article 46.3 de la Llei esmentada, se sotmet la citada alternativa tècnica de programa, amb la documentació annexa, a informació pública por termini de 20 dies hàbils comptadors des de l'última publicació d'este anunci en el Diari Oficial de la Generalitat Valenciana.
  
Durant este termini qualsevol persona podrà comparéixer en l'esmentada notaria, en dia hàbil, de 10.00 a 14.00 hores, per a obtindre còpia de l'acta de protocol·lització dels esmentats documents o sol·licitar que se li exhibisca esta.
  
Així mateix, es comunica la possibilitat de consultar en l'Ajuntament de Nules, en horari d'atenció al públic, les actuacions derivades de la documentació depositada, i també de presentar davant d'este, per a la seua incorporació a la documentació, tant al·legacions com alternatives tècniques que pretenguen competir amb l'exposada al públic, i també proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment. Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa substancialment distinta a la inicial i prestara caució d'això en la quantia que determine l'Ajuntament. En este cas, la pròrroga es farà constar en l'expedient, s'anunciarà en el tauler d'anuncis de l'Ajuntament i es comunicarà a qui, per desconéixer-la, presenten pliques prematurament.
  
L'acte d'obertura de pliques se celebrarà el primer dia hàbil a la conclusió del termini per a presentar-les.
  
El present anunci es publica també als efectes que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut i per als titulars que no es troben en la base de dades de la relació que emet el Centre de Gestió Cadastral, als efectes de remetre avís amb el contingut d'este anunci als titulars de drets que figuren en el cadastre, segons el que establix l'article 46.3 de la Llei 6/1994 esmentada:
  
Referència cadastral Parcel·la Titular cadastral Domicili
  
 fiscal
  
Polígon 9 parcel·la 178 a-b Desconegut Sense nom